3. การประกอบธุรกิจของบริษัทฯ ( บริษัทฯ มีสายผลิตภัณฑ์เดียว )

  3.1 ลักษณะผลิตภัณฑ์หรือบริการ

  (1) ลักษณะผลิตภัณฑ์ของบริษัทฯ

  บริษัทฯ ผลิตผลิตภัณฑ์บรรจุภัณฑ์ชนิดอ่อนกึ่งสำเร็จรูป ได้แก่ แผ่นฟิล์ม BOPP แผ่นฟิล์ม
  POLYESTER และแผ่นฟิล์ม METALLIZED
  ซึ่งเป็นแผ่นฟิล์มที่ใช้กันแพร่หลายในอุตสาหกรรมอาหารและขนมขบเคี้ยว
  ผลิตภัณฑ์แผ่นฟิล์มทั้งสามประเภทนี้สามารถใช้ร่วมกันหรือทดแทนกันได้
  ทั้งนี้ขึ้นอยู่กับการเลือกใช้ชนิดของแผ่นฟิล์ม ดังนั้นลูกค้าจึงเป็นผู้กำหนด SPECIFICATION
  ตามลักษณะงานที่จะใช้

  คุณลักษณะของ BOPP FILM

1.  นำไปใช้ในงานพิมพ์ซอง เพื่อใช้บรรจุภัณฑ์สินค้าอุปโภคและบริโภค
      ทำให้เกิดสีสันและทำให้สินค้าที่บรรจุอยู่ภายในมีคุณค่ามากขึ้น
      ช่วยในการถนอมผลิตภัณฑ์ที่บรรจุอยู่ให้มีชีวิตยืนยาวขึ้น

2.  นำไปผลิตเป็นเทปกาว ใช้ในการบรรจุกล่อง

3.  ใช้เคลือบกับกระดาษ หรือ ลายไม้

4.  ทำเป็นซองบรรจุของใช้ เช่น เสื้อผ้า ถุงเท้า ช่อดอกไม้ ฯลฯ

5.  ทำเป็นกระดาษห่อของขวัญ

  คุณลักษณะของ POLYESTER FILM

1.  นำไปใช้พิมพ์ซองบรรจุภัณฑ์ หรือ เคลือบกับแผ่นฟิล์ม BOPP เพื่อช่วยในการถนอมและ
      รักษากลิ่นของอาหาร และรักษาความกรอบของขนมขบเคี้ยว ได้ดีกว่า แผ่นฟิล์ม BOPP

2.  เป็นแผ่นฟิล์มที่ทนความร้อนได้สูง สามารถใช้กับตู้อบอาหารไมโครเวฟได้

3.  ใช้ผลิตเป็นเทปกาว ในการบรรจุกล่อง

4.  ใช้เป็นฉนวนป้องกันความร้อนในอุตสาหกรรมสายไฟฟ้าและหม้อบรรจุไฟฟ้า (BATTERY)
      ตัวเก็บประจุ (CAPACITOR)

  คุณลักษณะของ METALLIZED FILM

  เป็นแผ่นฟิล์มที่ผลิตจากแผ่นฟิล์ม BOPP และแผ่นฟิล์ม POLYESTER โดยผ่านกรรมวิธีฉาบด้วยโลหะ
  ผลิตภัณฑ์ METALLIZED FILM นี้ถือว่าเป็น SPECIALTY FILM
  โดยมีราคาจำหน่ายสูงกว่าแผ่นฟิล์มธรรมดา ซึ่งสามารถเพิ่มรายได้ให้กับบริษัทฯ อีกทางหนึ่ง
  มีคุณลักษณะที่สำคัญ คือ

1.  ทำให้ซองบรรจุภัณฑ์ มีสีสันที่แวววาว (SPARKLING)

2.  สามารถป้องกันความไหลซึมของอากาศและป้องกันความชื้นได้ดีกว่าแผ่นฟิล์มธรรมดา
      ซึ่งจะยืดอายุของอาหารที่บรรจุได้นานมากขึ้น

  (2) ปัจจัยที่มีผลกระทบต่อโอกาส หรือข้อจำกัดในการประกอบธุรกิจ

  - ไม่มี -

  (3) กรณีที่ได้รับการส่งเสริมการลงทุน

  ผลิตภัณฑ์ของบริษัทฯได้รับการส่งเสริมการลงทุนจากคณะกรรมการส่งเสริมการลงทุน ในเขต 3 (
  รายละเอียดตามหมายเหตุประกอบงบการเงิน ข้อ 14 )

  3.2 การตลาดและภาวะการแข่งขัน

  (ก) นโยบาย และ ลักษณะการตลาดของผลิตภัณฑ์

  ภาพรวมของตลาดและการแข่งขันของแผ่นฟิล์ม BOPP และ แผ่นฟิล์ม POLYESTER กล่าวคือ
  แผ่นฟิล์มประเภทนี้เป็นวัสดุหลักที่ใช้แพร่หลายในอุตสาหกรรมบรรจุภัณฑ์ทั่วโลก
  มีอัตราเติบโตประมาณ 6-7% ต่อปี สำหรับแผ่นฟิล์ม BOPP ส่วนแผ่นฟิล์ม POLYESTER
  และแผ่นฟิล์ม METALLIZED
  มีอัตราเติบโตใกล้เคียงกันปัจจัยสำคัญที่ก่อให้เกิดการขยายตัวของแผ่นฟิล์มในแต่ละประเภท มีดังนี้
  คือ

  1. แผ่นฟิล์ม BOPP อัตราการเจริญเติบโตของตลาดโลกประมาณ 6-7% ต่อปี และ10%
  ต่อปีสำหรับตลาดที่กำลังพัฒนา เนื่องจากมีการขยายตัวของประชากรในอัตราที่ค่อนข้างสูง
  ภายในระยะเวลา 10 ปี

  ที่ผ่านมา เศรษฐกิจของประเทศที่กำลังพัฒนาได้เติบโตขึ้นอย่างรวดเร็ว
  ทำให้ประชากรมีรายได้เพิ่มขึ้น ซึ่งก่อให้เกิดความต้องการมากขึ้น ต่อสินค้าอุปโภคและบริโภค
  ซึ่งต้องใช้บรรจุภัณฑ์ในด้านหีบห่อ
  ดังนั้นแผ่นฟิล์มซึ่งเป็นวัสดุบรรจุภัณฑ์จึงเจริญเติบโตอย่างต่อเนื่องด้วย
  ประกอบกับกำลังการผลิตของบริษัทที่มีอยู่ไม่เพียงพอกับ

  ความต้องการของตลาด บริษัทจึงตัดสินใจเพิ่มกำลังการผลิต
  เพื่อที่จะตอบสนองกับความต้องการที่เพิ่มขึ้น

  2. แผ่นฟิล์ม POLYESTER
  แผ่นฟิล์มประเภทนี้ใช้กันแพร่หลายในกลุ่มประเทศที่พัฒนามานานแล้วเพราะสามารถนำไปใช้เป็นวัสดุบรรจุภัณฑ์
  โดยเฉพาะอย่างยิ่งใช้ในอุตสาหกรรมการบันทึกเทปคอมพิวเตอร์ (AUDIO VISION)
  อุตสาหกรรมการผลิตสายไฟฟ้า อุตสาหกรรมการผลิตท่อของเครื่องปรับอากาศ (AIR DUCT)
  และอื่นๆ จากภาวะเศรษฐกิจถดถอยของประเทศสหรัฐอเมริกาเป็นสาเหตุอันหนึ่งที่ทำให้ DEMAND
  และ SUPPLY ไม่สมดุลย์กัน จึงทำให้ราคาขายในตลาดโลกอ่อนตัวลง
  แผ่นฟิล์มประเภทนี้กำลังได้รับความนิยมจากตลาดที่กำลังพัฒนามากขึ้น
  และคาดว่าในอนาคตเมื่อเศรษฐกิจโลกฟื้นตัวขึ้น ความต้องการของแผ่นฟิล์ม POLYESTER
  จะเพิ่มขึ้น

3.  แผ่นฟิล์ม METALLIZED แผ่นฟิล์มประเภทนี้ ผลิตขึ้นโดยการนำแผ่นฟิล์ม BOPP หรือแผ่นฟิล์ม
      POLYESTER มาฉาบด้วยโลหะ ALUMINIUM คุณลักษณะของแผ่นฟิล์มนี้ คือ
      สามารถป้องกันการไหลผ่านของอากาศ และความชื้นได้ดี
      ทำให้ยืดอายุของสินค้าภายในได้ดีกว่าแผ่นฟิล์มธรรมดา บริษัทฯได้เริ่มผลิตประมาณกลางปี
      2544 และคาดว่าแผ่นฟิล์มประเภทนี้จะทำรายได้จากการขายเพิ่มขึ้นให้กับบริษัทฯ
      เนื่องจากตลาดในประเทศมีการเติบโตอย่างต่อเนื่องและตลาดต่างประเทศมีความต้องการอย่างสม่ำเสมอเช่นเดียวกัน

  กลยุทธ์การแข่งขัน บริษัทฯ เน้นดึงกลยุทธ์ในการแข่งขัน ดังนี้

1.  ผลิตสินค้าที่มีคุณภาพได้มาตรฐาน เพื่อให้เป็นที่พึงพอใจของลูกค้า
      โดยไม่ให้มีอุปสรรคในขั้นตอนของการแปรรูปในอุตสาหกรรมต่อเนื่อง

2.  ราคาจัดจำหน่ายที่ยุติธรรม

3.  การจัดส่งสินค้าให้เป็นไปตามเวลาที่ตกลงกับลูกค้า

4.  เน้นการให้บริการหลังการขาย (AFTER SALES SERVICE) ที่ดี
      เนื่องจากเป็นสินค้าที่ลูกค้าต้องนำไปแปรรูป ดังนั้น บริษัทฯ
      ได้มีการให้ข้อมูลและข้อแนะนำที่ดีที่จะเป็นประโยชน์ต่อลูกค้าและของบริษัทฯเอง
      นอกจากนี้บริษัทฯ ยังสร้างความสัมพันธ์ที่ดีระหว่างลูกค้าและบริษัทฯ

  ลักษณะของลูกค้า ลูกค้าของบริษัทฯ
  ส่วนใหญ่เป็นประเภทอุตสาหกรรมต่อเนื่องเพื่อการแปรรูปผลิตภัณฑ์บรรจุภัณฑ์ เช่น

  โรงพิมพ์ : เพื่อแปรรูปเป็นซองบรรจุอาหารและขนม ฯลฯ

  โรงงานผลิตเทปกาว : เพื่อแปรรูปเป็นเทปกาว ใช้กับการบรรจุกล่อง

  โรงงานเคลือบกระดาษ : เพื่อเคลือบแผ่นฟิล์มลงบนกระดาษแข็ง
  เพื่อรักษากระดาษมิให้ฉีกขาดได้ง่ายและเป็นเงางาม เช่น ปกหนังสือ รูปภาพโฆษณา (POSTER)
  เป็นต้น

  โรงงานผลิตถุง SIDE SEAL: เพื่อแปรรูปให้เป็นซองบรรจุของใช้ เช่น เสื้อผ้า ฯลฯ

  โรงงานอื่น เช่น นำไปผลิตเป็นเทปคาสเซท ใช้ห่อดอกไม้ หรือผลไม้

  บริษัทฯ จำหน่ายแผ่นฟิล์ม ในอัตราส่วนประมาณ 60 % ไปยังโรงพิมพ์ และ 30%
  ไปยังโรงงานผลิตเทปกาวและโรงงานผลิตถุง SIDE SEAL
  ส่วนที่เหลือจำหน่ายไปยังอุตสาหกรรมอื่นๆ

  ในช่วง 3 ปี ถ้ามีการพึ่งพิงลูกค้ารายใดรายหนึ่งเกิน 30% ของรายได้รวม

  ลูกค้าของบริษัทฯในประเทศมีจำนวนมาก แต่บริษัทฯ
  มิได้อิงอยู่กับลูกค้ารายหนึ่งรายใดที่มีปริมาณการซื้อมากกว่า 30% ของยอดขายทั้งหมด
  ทั้งนี้เพื่อเป็นการกระจายความเสี่ยง (RISK) ในกรณีที่ลูกค้ารายใดรายหนึ่งเกิดมีปัญหาขึ้นมา

    กลุ่มลูกค้าเป้าหมาย

  กลุ่มลูกค้าของบริษัทฯ คือ โรงพิมพ์ซองบรรจุภัณฑ์ เพื่อใช้บรรจุสินค้าอุปโภคและบริโภค เช่น
  อาหารกึ่งสำเร็จรูป ลูกอม ของขบเคี้ยว น้ำยาล้างจาน น้ำยาซักแห้ง แชมพู ครีมนวดผม
  กระดาษห่อของขวัญ ฯลฯ โรงงานผลิตเทปกาว โรงงานเคลือบกระดาษ เป็นต้น

  การจัดจำหน่ายและช่องทางการจำหน่าย

  ตลาดในประเทศ : บริษัทฯ จัดจำหน่ายโดย ขายตรงต่อลูกค้าทุกประเภท

  ตลาดต่างประเทศ : บริษัทฯ จัดจำหน่ายโดย วิธีขายตรงต่อโรงงานแปรรูปสินค้า
  หรือขายผ่านนายหน้า เพื่อส่งต่อโรงงานแปรรูปบรรจุภัณฑ์ต่อไป

  สัดส่วนการจำหน่าย ในประเทศ และ ต่างประเทศ

  ตลาดในประเทศ : ตลาดต่างประเทศ เท่ากับ 71.51% : 28.49%

  ชื่อประเทศที่จำหน่ายผลิตภัณฑ์

  ตลาดต่างประเทศ บริษัทฯ จัดส่งผลิตภัณฑ์ไปจำหน่ายต่างประเทศ ได้แก่ ไต้หวัน ฮ่องกง
  เวียตนาม สวิตเซอร์แลนด์ ซาอุดิอาระเบีย บราซิล มาเลเซีย เป็นต้น

  (ข) ภาวะการแข่งขัน

  สภาพการแข่งขันในอุตสาหกรรม

  บริษัทฯ มีคู่แข่งขันในประเทศอยู่ 1 ราย ซึ่งมีกำลังการผลิตมากกว่าของบริษัทฯ
  แต่สัดส่วนการตลาดในประเทศใกล้เคียงกัน แนวโน้มของอุตสาหกรรมบรรจุภัณฑ์ภายในประเทศ
  จะมีการขยายตัวอย่างต่อเนื่อง
  เนื่องจากวัสดุบรรจุภัณฑ์กลายเป็นสิ่งจำเป็นต่อการดำรงชีวิตของประชากรไม่ว่าเศรษฐกิจของประเทศจะเติบโตหรืออยู่ในภาวะที่ชลอตัว
  ส่วนนโยบายในการแข่งขันนั้นบริษัทฯได้เน้นถึงความพึงพอใจของผลิตภัณฑ์จากลูกค้า
  ซึ่งบ่งบอกถึงศักยภาพการผลิต ผลิตภัณฑ์ที่มีคุณภาพและได้มาตรฐาน

  สำหรับการแข่งขันกับผู้ผลิตภายนอกประเทศนั้น ลูกค้าในประเทศจะพิจารณาถึงคุณภาพของแผ่นฟิล์ม
  ซึ่งมีมาตรฐานใกล้เคียงกับผลิตภัณฑ์ของบริษัทฯ ระยะเวลาการส่งมอบ
  ราคาของสินค้าที่ต้องเสียภาษีขาเข้า และการจ่ายเงินสดในการเปิด L/C ซึ่งปัจจัยเหล่านี้
  ทำให้ผลิตภัณฑ์ของบริษัทฯซึ่งเป็นผลิตภัณฑ์ในประเทศ ได้เปรียบ ผู้ผลิตภายนอกประเทศ

  จำนวนคู่แข่งขันโดยประมาณ

  บริษัทฯ มีผู้แข่งขัน เพียงรายเดียว

  ขนาดของบริษัทฯ เมื่อเทียบกับคู่แข่งขัน

  ผู้แข่งขัน มีกำลังการผลิตมากกว่า บริษัทฯ ประมาณ 3 เท่า

  สถานะภาพและศักยภาพในการแข่งขัน

  บริษัทฯผลิตผลิตภัณฑ์ที่เน้นถึงคุณภาพและให้ได้มาตรฐานเป็นที่พึงพอใจของลูกค้า นอกจากนี้ บริษัทฯ
  ยังได้ให้ข้อมูลและข้อแนะนำที่ดีที่จะเป็นประโยชน์ต่อลูกค้า

  สถานะภาพการผลิต ผลิตภัณฑ์ของบริษัทฯ มีคุณภาพและได้มาตรฐาน ISO 9001 : 2000

  ชื่อคู่แข่งขันในประเทศ

  บริษัทฯ มีคู่แข่งเพียงรายเดียว คือ บริษัท ไทยฟิล์มอินดัสตรี จำกัด (มหาชน)

  3.3 การจัดหาผลิตภัณฑ์หรือบริการ

  (ก) ลักษณะการจัดหาให้ได้มาซึ่งผลิตภัณฑ์

  การผลิต

  บริษัทฯผลิตผลิตภัณฑ์แผ่นฟิล์ม โดยการนำเม็ดพลาสติกมาหลอมละลายแล้วผ่านกรรมวิธี
  จนกลายเป็นแผ่นฟิล์ม แล้วนำไปตัดซอยให้ได้ตามขนาดที่ลูกค้าต้องการ บริษัทฯ
  มีโรงงานแห่งเดียว ตั้งอยู่ที่การนิคมอุตสาหกรรมแหลมฉบัง จังหวัดชลบุรี
  โดยมีกำลังการผลิตรวมประมาณ 27,475 ตัน/ปี

  นโยบายการผลิต

  นโยบายการผลิตของบริษัทฯ คือ ผลิตผลิตภัณฑ์แผ่นฟิล์มมีคุณภาพที่ดีและได้มาตรฐานISO
  9001:2000 ซึ่งผลิตภัณฑ์ของบริษัทฯได้เป็นที่ยอมรับของลูกค้าทั้งตลาดในประเทศและต่างประเทศ
  ลูกค้าของบริษัทฯ สามารถนำไปใช้ได้อย่างมีประสิทธิภาพในอุตสาหกรรมต่อเนื่อง

ปัจจัยที่สนับสนุนการผลิตสินค้าของบริษัทฯ เพื่อให้ได้คุณภาพและมาตรฐาน คือ

1. บริษัทฯ
ได้พัฒนาบุคลากรให้มีความรู้และฝึกฝนให้เกิดความชำนาญในการปฏิบัติงานอย่างมีประสิทธิภาพ
เพื่อเป็นการรองรับกับการขยายตัวของธุรกิจอุตสาหกรรมบรรจุภัณฑ์

2. บริษัทฯ ได้พัฒนาเครื่องจักรฯให้ทันสมัยอยู่ตลอดเวลา
เพื่อใช้ผลิตสินค้าให้ทันกับความต้องการของลูกค้าที่มีเพิ่มขึ้น
พร้อมทั้งควบคุมคุณภาพการผลิตให้มีประสิทธิภาพและประสิทธิผล

    3. จัดหาวัตถุดิบจากแหล่งผลิตที่มีคุณภาพ และมีราคายุติธรรม จากแหล่งผลิตต่างๆ

  การจัดหาวัตถุดิบเพื่อใช้ในผลิต และ สภาพปัญหาเกี่ยวกับวัตถุดิบ

  วัตถุดิบที่ใช้ในการผลิตผลิตภัณฑ์แผ่นฟิล์ม คือ เม็ดพลาสติก POLYPROPYLENE ในการผลิตแผ่นฟิล์ม
  BOPP และเม็ดพลาสติก POLYESTER สำหรับผลิตแผ่นฟิล์ม POLYESTER แหล่งที่มาของวัตถุดิบ
  ส่วนใหญ่จัดหาซื้อได้จากภายในประเทศ และเป็นส่วนน้อยที่ต้องสั่งซื้อจากต่างประเทศ
  วัตถุดิบที่สั่งซื้อไม่ว่าจาก

  ภายในหรือภายนอกประเทศ จะมีคุณภาพทัดเทียมกัน
  การที่บริษัทฯจัดหาวัตถุดิบจากแหล่งผลิตหลายแห่งนั้น
  เพื่อเป็นการกระจายความเสี่ยงของการขาดแคลนวัตถุดิบ
  ในกรณีที่โรงงานผลิตเม็ดพลาสติกต้องหยุดการผลิต เพื่อซ่อมแซมโรงงาน

  จำนวนผู้จำหน่ายวัตถุดิบ

  ผู้จัดจำหน่าย วัตถุดิบภายในประเทศ มีประมาณ 5 ราย

  บริษัทฯสั่งซื้อวัตถุดิบจากต่างประเทศ เช่น เกาหลี ญี่ปุ่น สิงคโปร์ อินโดนีเซีย มาเลเซีย ฯ

  ในช่วง 3 ปี ถ้ามีการซื้อสินค้าจากผู้จัดจำหน่ายเกิน 30% ของยอดซื้อรวมฯ

  มีจำนวน 1 ราย ประเภทสินค้าที่ซื้อ คือ เม็ดพลาสติก POLYPROPYLENE และไม่มีความสำคัญใด
  ๆ ต่อกันกับผู้จำหน่าย

  สัดส่วนการซื้อวัตถุดิบ

  ตลาดในประเทศ : ตลาดต่างประเทศ เท่ากับ 82.3% : 17.7%

(2) ผลกระทบต่อสิ่งแวดล้อม

  การดำเนินการเพื่อลดผลกระทบต่อสิ่งแวดล้อม

  วัตถุดิบที่ใช้ในผลิตแผ่นฟิล์มมาจากเม็ดพลาสติกที่ไม่มีมลพิษในการทำลายสภาพสิ่งแวดล้อม ดังนั้น
  การผลิตสินค้าของบริษัทฯ จึงไม่มีผลกระทบต่อสิ่งแวดล้อม ไม่ว่าจะเป็น กลิ่น เสียง ควัน
  และน้ำเสีย เป็นต้น นอกจากนี้บริษัทฯ
  ยังได้ว่าจ้างบริษัทผู้เชี่ยวชาญมาตรวจสอบเพื่อวัดค่าและจัดส่งรายงานต่อการนิคมอุตสาหกรรมแหลมฉบัง
  ซึ่งผลที่ได้ปรากฎว่าค่าที่วัดได้ไม่เกินมาตรฐานที่จะมีผลกระทบต่อสิ่งแวดล้อม

  ค่าใช้จ่ายในการลงทุนเพื่อควบคุม สวล.ในช่วง 3 ปีที่ผ่านมาหรือในอนาคต

  - ไม่มี -

  ผลกระทบจริงเมื่อเทียบกับข้อกำหนดตามกฎหมาย

  - ไม่มี -

  ข้อพิพาทหรือการถูกฟ้องร้องเกี่ยวกับ สวล.และแนวทางการแก้ไข

    - ไม่มี -

  3.4 งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

  งานที่ยังไม่ส่งมอบที่มีมูลค่ามากกว่าร้อยละ 10 ของรายได้รวม

  - ไม่มี -